સરફરાઝ શૈખ, અમદાવાદઃ શહેરના સુરધારા સર્કલ પાસે રહેતી અને શહેરની એક કંપનીમાં સીનિયર મેનેજર તરીકે જોબ કરતી યુવતીના એકપક્ષીય પ્રેમમાં પડોશમાં જ રહેતા ટીનેજરે યુવતી જ્હાનવી ઠાકરનો નંબર અને ફોટો ફેસબુક પરથી ઉઠાવીને એડલ્ટ હુકઅપ વેબસાઇટ પર અપલોડ કરી દીધો હતો. તેટલું જ નહીં તેણે યુવતીને પતિની ગેરહાજરીમાં સેક્સ ઇચ્છતી ગર્લ તરીકે દર્શાવી દીધી હતી અને સાથે આપેલા યુવતીના ફોન નંબર પર કોલ કરવા જણાવ્યું હતું. જેના કારણે યુવતી મુશ્કેલીમાં મુકાઈ હતી.